
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 19. decembra noteikumos Nr. 820 "Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa "Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas" 4.4.1.1. pasākuma "Atbalsts jaunām pieejām sabiedrībā balstītu sociālo pakalpojumu sniegšanā" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2023. gada 19. decembra noteikumos Nr. 820 "Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa "Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas" 4.4.1.1. pasākuma "Atbalsts jaunām pieejām sabiedrībā balstītu sociālo pakalpojumu sniegšanā" īstenošanas noteikumi"" (turpmāk – TA projekts) ir Labklājības ministrijas iniciatīva un ir izstrādāts saskaņā ar Eiropas Savienības fondu 2021.—2027. gada plānošanas perioda vadības likuma 19. panta 6. un 13. punktu.
1.2. Mērķis
Mērķa apraksts
TA projekts paredz tehniski/redakcionāli precizēt 4.4.1.1. pasākuma "Atbalsts jaunām pieejām sabiedrībā balstītu sociālo pakalpojumu sniegšanā" īstenošanas noteikumi" (turpmāk – 4.4.1.1. pasākums) īstenošanas nosacījumus, t.i., atsauces uz aktuālo 2023.gada 13.decembrī Eiropas Komisijā (turpmāk – Komisija) apstiprināto un 2023. gada 15.decembrī Eiropas Savienības Oficiālajā Vēstnesī publicēto jauno de minimis atbalsta regulējumu, kā arī redakcionāli precizēt iznākuma rādītāja definīciju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2023. gada 19. decembra noteikumos Nr.820 "Eiropas Savienības kohēzijas politikas programmas 2021.-2027. gadam 4.4.1. specifiskā atbalsta mērķa "Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas" 4.4.1.1. pasākuma "Atbalsts jaunām pieejām sabiedrībā balstītu sociālo pakalpojumu sniegšanā" īstenošanas noteikumi" (turpmāk - MK noteikumi Nr.820) 30.2.5. apakšpunktā un 41., 42., 44. 45. un 47. punktā ir ietvertas atsauces uz 2013.gada 18.decembra Komisijas Regulu Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr.1407/2013), kas nosaka kārtību, kādā gala labuma guvējiem, kas ir saimnieciskās darbības veicēji, tiks piešķirts de minimis atbalsts.
Tāpat MK noteikumu Nr. 820 4.1. apakšpunktā ir noteikts programmas iznākuma rādītājs – nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu skaits, kas saņēmuši atbalstu, – 15, bet projekta iesniegumā plāno 12.
Problēmas un risinājumi
Problēmas apraksts
2023.gada 13.decembrī Komisija ir apstiprinājusi un 2023. gada 15.decembrī Eiropas Savienības Oficiālajā Vēstnesī publicējusi šādu jaunu de minimis atbalsta regulējumu:
 - Komisijas Regula 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – regula 2023/2831), kas aizvietos 2013.gada 18.decembra Komisijas Regulu Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr.1407/2013). Regulas 2023/2831 teksts pieejams šeit: https://eur-lex.europa.eu/legal-content/LV/TXT/?uri=CELEX:32023R2831;
Augstākminētais de minimis atbalsta regulējums ir stājies spēkā ar 2024.gada 1.janvāri. Tas ir piemērojams līdz 2030.gada 31.decembrim, vai, ņemot vērā regulējuma 7.pantā 3.punktā minēto pārejas nosacījumu, kas paredz, ka pēc attiecīgās regulas spēkā esības perioda beigām ikvienu de minimis atbalstu, kas atbilst attiecīgās regulas nosacījumiem, var likumīgi piešķirt vēl sešus turpmākos mēnešus, – kopumā līdz 2031.gada 30.jūnijam. Līdzšinējais de minimis regulējums, proti, Komisijas regula Nr. 1407/2013, ir spēkā esošs līdz 2024. gada 30. jūnijam.
MK noteikumi Nr. 820 paredz, ka 4.4.1.1. pasākumā gala labuma guvējiem, kas ir saimnieciskās darbības veicēji, tiek piešķirts de minimis atbalsts atbilstoši Komisijas regulas Nr. 1407/2013 nosacījumiem. Taču, atbilstoši indikatīvajam 4.4.1.1. pasākuma īstenošanas laika grafikam, finanšu atbalsts gala labuma guvējiem, t.sk., de minimis atbalsts, tiks sniegts ne ātrāk, kā 2025. gada I pusgadā. Tas, savukārt, nozīmē, ka de minimis atbalsts 4.4.1.1. pasākuma ietvaros tiks piešķirts atbilstoši regulas 2023/2831 nosacījumiem. 
Paredzētie MK noteikumu grozījumi neietekmēs projektu iesniegumu atlasi 4.4.1.1. pasākuma ietvaros, jo 4.4.1.1. pasākumā paredzēta ierobežota projektu pieteikumu atlase, un finansējuma saņēmējs nav de minimis atbalsta pretendents, bet gan sniegs finanšu atbalstu gala labuma guvējiem. Kā arī uz MK noteikumu grozījumu veikšanas brīdi de minimis atbalsts gala labuma guvējiem vēl netiks sniegts. To plānots uzsākt tikai indikatīvi 2025. gada 1. pusgadā.

Attiecībā uz iznākuma rādītāju konstatēts, ka MK noteikumu Nr. 820 4.1. apakšpunktā ietvertā iznākuma rādītāja definīcija "programmas iznākuma rādītājs – nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu skaits, kas saņēmuši atbalstu, – 15, bet projekta iesniegumā plāno 12" precīzi neatbilst Eiropas Savienības kohēzijas politikas programmā 2021.–2027. gadam noteiktajai iznākuma rādītāja definīcijai.
Risinājuma apraksts
Ņemot vērā iepriekš minēto un lai finanšu atbalsts 4.4.1.1. pasākumā tiktu sniegts atbilstoši normatīvajam regulējumam, MK noteikumos Nr. 820 ir nepieciešams precizēt atsauces uz aktuālo de minimis regulējumu, nomainot atsauces uz Komisijas regulu Nr. 1407/2013 ar atsaucēm uz regulu 2023/2831. Kā arī nepieciešams precizēt, kā nosakāms trīs gadu laikposms, kad var tikt piešķirts atbalsts. Proti, atbilstoši regulas 2023/2831 nosacījumiem trīs gadu laikposms noteikts kā slīdošs periods, tas ir, turpmāk de minimis atbalsta kopsumma, ko viena dalībvalsts piešķir vienam vienotam uzņēmumam, nevienā trīs gadu periodā no tā piešķiršanas brīža nedrīkst pārsniegt noteikto robežlielumu (no datuma, kurā plānots piešķirt atbalstu, skatās trīs kalendāro gadu laikā piešķirto atbalstu, nevis, kā šobrīd, trīs fiskālos gadus. Piemēram, ja atbalsta piešķiršanas datums ir 2024.gada 10.aprīlis, trīs gadu periods būs skaitāms līdz 2021.gada 10. aprīlim).
Attiecībā uz iznākuma rādītāju, atbilstības Eiropas Savienības kohēzijas politikas programmā 2021.–2027. gadam nodrošināšanai, nepieciešami redakcionāli precizējumi,  proti, izteikt iznākuma rādītāja definīciju šādā redakcijā: "programmas iznākuma rādītājs – nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmuši atbalstu, – 15, bet projekta iesniegumā plāno 12".
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
-
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
-
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
-
ES tiesību akta datums, izdevējinstitūcija, numurs, veids un nosaukums
Komisijas Regula 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regula 2023/2831).
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas Regula 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regula 2023/2831).

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regula 2023/2831,
vispārējā atsauce
	30.2.5. un 42.5. apakšpunkts, 41. un 47. punkts.
	Pārņemtas pilnībā
	Netiek paredzētas stingrākas prasības.

	Regula 2023/2831,
1. panta 1. punkts
	42.1. apakšpunkts.
	Pārņemtas pilnībā
	Netiek paredzētas stingrākas prasības.

	Regula 2023/2831,
1. pant1 2. punkts
	42.5. apakšpunkts.
	Pārņemtas pilnībā
	Netiek paredzētas stingrākas prasības.

	Regula 2023/2831,
2. panta 2. punkts, 3. panta 2. punkts
	42.2. apakšpunkts.
	Pārņemtas pilnībā
	Netiek paredzētas stingrākas prasības.

	Regula 2023/2831,
7. panta 3. punkts un 8. pants
	45. punkts.
	Pārņemtas pilnībā
	Netiek paredzētas stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	MK noteikumu projekts šo jomu neskar.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	MK noteikumu projekts šo jomu neskar.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

